钦定古今图书集成/明伦汇编/氏族典/第318卷 > 《廖用贤尚友录》 > 邢参
## 钦定古今图书集成/明伦汇编/氏族典/第318卷 > 《廖用贤尚友录》 > 邢参

按《万姓统谱》：“参，长洲人。丽文湛默，好书，立士行，讲授
里中，以醇和称。昌谷诸君皆与游，其文亦质而不华，
贫无以给，朝夕泊如也。竟未尝娶。恒独居，遇雪累日，
囊无粟，兀坐如朽株。诸君念之，试叩门，见其无惨凛
色，方苦吟，共相慰劳，亦不言也，第诵所得句自喜。又
尝连日雨，复往视参，则屋之三角垫，方怡然执书坐”
其一角，不惨亦累夕矣。昌谷论其有四懿：居约而恬
愉，操概履方吴士，喜任侠，若参者，有道君子也。